ເມື່ອບໍ່ດົນມານີ້, ພາຍຫຼັງກອງປະຊຸມສຸດຍອດອາຊຽນ ຄັ້ງທີ 37 ແລະບັນດາກອງປະຊຸມທີ່ກ່ຽວຂ້ອງ, ນັກຂ່າວສໍານັກຂ່າວສານຫວຽດນາມ ປະຈໍາ ນະຄອນຫຼວງວຽງຈັນ ໄດ້ມີການສໍາພາດທ່ານ ສະເຫຼີມໄຊ ກົມມະສິດ ລັດຖະມົນຕີການຕ່າງປະເທດລາວ ກ່ຽວກັບໝາກຜົນຂອງກອງປະຊຸມ ກໍ່ຄືບົດບາດຂອງຫວຽດນາມ ໃນຖານະຕໍາແໜ່ງເປັນປະທານອາຊຽນ.
ທ່ານ ສະເຫຼີມໄຊ ກົມມະສິດ ຖືວ່າໂດຍບໍ່ຫົວຊາຕໍ່ບັນດາສິ່ງທ້າທາຍອັນໃຫຍ່ຫຼວງ ແລະຕ້ອງຈັດຕັ້ງບັນດາກອງປະຊຸມຕາມແບບວິທີບໍ່ເຄີຍປະຕິບັດມາໃນປະຫວັດສາດຂອງອາຊຽນ, ຫວຽດນາມ ບໍ່ພຽງແຕ່ປະຕິບັດບົດບາດເປັນປະທານອາຊຽນຢ່າງມີປະສິດທິຜົນເທົ່ານັ້ນຫາກຍັງປະຕິບັດສໍາເລັດທຸກເປົ້າໝາຍຕາມແຜນການທີ່ໄດ້ວາງອອກອີກດ້ວຍ. ອາຊຽນໄດ້ປະຕິບັດວຽກງານປ້ອງກັນ, ຕ້ານ, ຄວບຄຸມພະຍາດໂຄວິດ-19 ໄດ້ເປັນຢ່າງດີ, ສິ່ງນີ້ແມ່ນຍ້ອນການນໍາພາຂອງຫວຽດນາມ, ອາຊຽນ ໄດ້ມີບັນດາຂໍ້ລິເລີ່ມ, ຄືການສ້າງຕັ້ງກອງທຶນຮັບມືກັບພະຍາດໂຄວິດ-19 ແນໃສ່ລະດົມແຫຼ່ງທຶນຈາກຫຼາຍປະເທດໃນໂລກເພື່ອສ້າງງົບປະມານປ້ອງກັນ, ຕ້ານພະຍາດໂຄວິດ-19, ສ້າງຄັງແຮຢາປົວພະຍາດ ແລະອຸປະກອນການແພດສໍາລັບພາວະສຸກເສີນດ້ານສາທາລະນະສຸກພາກພື້ນອາຊຽນ ແລະສູນອາຊຽນກ່ຽວກັບການຮັບມືກັບພາວະສຸກເສີນດ້ານສາທາລະນະສຸກ ສາທາລະນະ ແລະໂລກລະບາດທີ່ເກີດຂຶ້ນໃໝ່... ນີ້ແມ່ນບັນດາສິ່ງເຊິ່ງຫຼາຍພາກພື້ນອື່ນໃນໂລກຍັງບໍ່ທັນເຮັດໄດ້, ແຕ່ອາຊຽນເຮັດໄດ້ ແລະກໍ່ແມ່ນໜຶ່ງໃນບັນດາຜົນງານພົ້ນເດັ່ນ ເຊິ່ງອາຊຽນ ເຮັດໄດ້ພາຍໃຕ້ການນໍາພາຂອງຫວຽດນາມ.
ທ່ານ ສະເຫຼີມໄຊ ກົມມະສິດ ກໍ່ຕີລາຄາສູງບົດບາດຂອງຫວຽດນາມ ໃນຖານະຕໍາແໜ່ງເປັນປະທານອາຊຽນ ກໍ່ຄືຖານະຕໍາແໜ່ງກໍາມະການບໍ່ປະຈໍາການສະພາຄວາມໝັ້ນຄົງສະຫະປະຊາຊາດ. ພິເສດ, ໃນຖານະຕໍາແໜ່ງເປັນປະທານອາຊຽນ 2020, ຫວຽດນາມ ໄດ້ພະຍາຍາມນໍາເອົາບັນດາບັນຫາຂອງອາຊຽນໄປປຶກສາຫາລືຢູ່ສະຫະປະຊາຊາດ, ພິເສດແມ່ນຢູ່ສະພາຄວາມໝັ້ນຄົງ, ຊ່ວຍສະຫະປະຊາຊາດ ກໍ່ຄືປະຊາຄົມສາກົນມີຄວາມເຂົ້າໃຈຢ່າງຈະແຈ້ງກວ່າກ່ຽວກັບບົດບາດຂອງອາຊຽນ, ສິ່ງນີ້ບໍ່ພຽງແຕ່ຊ່ວຍຍົກສູງບົດບາດຂອງຫວຽດນາມ ແລະອາຊຽນໃນເວທີສາກົນ.
ກ່າວຄຳເຫັນທີ່ພິທີອັດກອງປະຊຸມສຸດຍອດ ອາຊຽນ ຄັ້ງທີ 37, ທ່ານນາຍົກລັດຖະມົນຕີ ຫວຽດນາມ ຫງວຽນຊວນຟຸກ ໄດ້ຢືນຢັນວ່າ ກອງປະຊຸມໄດ້ປະສົບຜົນສຳເລັດຢ່າງຈົບງາມ ອັນໄດ້ປິດປີປະທານອາຊຽນ 2020 ດ້ວຍບັນດາຄວາມທົດສອບຫຼາຍປະການ. ບັນດາການນຳ ອາຊຽນ ໄດ້ແລກປ່ຽນບັນດາມາດຕະການ ຍົກອອກບັນດາການກຳນົດທິດໃຫຍ່ໃຫ້ແກ່ປະຊາຄົມອາຊຽນ. ທ່ານນາຍົກລັດຖະມົນຕີ ຫງວຽນຊວນຟຸກ ກ່າວວ່າ : ປີ 2020 ແມ່ນປີທີ່ເຕັມໄປດ້ວຍຄວາມທົດສອບໃນສະພາວະ ໂລກລະບາດ Covid – 19 ພວມຄຸກຄາມ. ພາຍຫຼັງ 5 ທົດສະວັດແຫ່ງການສ້າງຕັ້ງ ແລະ ຂະຫຍາຍຕົວ, ອາຊຽນສືບຕໍ່ຢັ້ງຢືນກຳລັງແຮງແຫ່ງນ້ຳໃຈສາມັກຄີ, ການສ້າງຄວາມເຂັ້ມແຂງດ້ວຍຕົນເອງ ແລະ ຄວາມສາມາດປັບຕົວໃຫ້ແທດເໝາະຕໍ່ບັນດາສິ່ງທ້າທາຍ. ພວກເຮົາໄດ້ເຫັນດີນຳກັນ ຕໍ່ບັນດາເນື້ອໃນທີ່ສຳຄັນດ ສ້າງກຳລັງໜູນໃໝ່ໃຫ້ສາຍພົວພັນ ອາຊຽນກັບບັນດາຄູ່ຮ່ວມມື; ຢັ້ງຢືນຄຳໝັ້ນສັນຍາຮ່ວມມືຫຼາຍຝ່າຍ; ຮ່ວມສຳພັນຫັນເສດຖະກິດເປັນເສລີ, ແບ່ງປັນບັນດາບັນຫາພາກພື້ນ ແລະ ສາກົນທີ່ພວມເກີດຂຶ້ນ. ພວກເຮົາເຫັນດີຕໍ່ບົດບາດເປັນໃຈກາງຂອງອາຊຽນ ຄວນສືບຕໍ່ຮັກສາ ແລະ ເສີມຂະຫຍາຍ, ຊຸກຍູ້ການເຈລະຈາ, ຮ່ວມມືສະກັດກັ້ນການປະທະກັນດ ສ້າງຄວາມເຊື້ອໝັ້ນ ແລະ ເສີມສ້າງໂຄງສ້າງພາກພື້ນເປີດກ້ວາງ, ໂປ່ງໃສ, ກວມລວມ ແລະ ອີງໃສ່ກົດໝາຍ.
ໄຊພອນ